**Model zrelosti digitalne kompetence (DCMM™) – podrobne informacije**

**Uvod**

Digitalizacija ima za majhne in srednje velike računovodske prakse (SMP) [pomembne posledice](http://www.efaa.com/cms/upload/efaa_files/pdf/Publications/Articles/20170714_EFAA_Digital_Technologies_Implications_for_SMPs.pdf). Te posledice pa bodo zahtevale spremembe. Še naprej bodo nastajale nove digitalne tehnologije. SMPji morajo te spremembe predvideti in biti pripravljeni na odziv. Kljub temu pa imajo SMPji pogosto omejena sredstva in potrebujejo navodila in usmeritve, kako se najbolje odzvati na te posledice. Model zrelosti digitalne kompetence (DCMM ™), ki ga je prvotno razvil [Inštitut za pooblaščene računovodje iz Indije (ICAI)](https://www.icai.org/), izboljšala in prilagodila za evropska mala in srednja podjetja pa ekipa Evropske zveze računovodij in revizorjev za mala in srednje velika podjetja (EFAA) pod vodstvom [Noela De Rudderja](https://www.linkedin.com/in/noelderudder/) iz naše članske organizacije, [Inštituta računovodskih strokovnjakov in davčnih svetovalcev (IEC-IAB)](http://www.iec-iab.be/), je zasnovan tako, da pri tem pomaga.

**Digitalna kompetenca – posamezniki strokovnjaki**

Digitalna kompetenca je opredeljena kot »kombinacija znanj, veščin in stališč, ki s pomočjo tehnologije izvaja naloge, rešuje težave, komunicira, upravlja z informacijami, sodeluje, ustvarja in daje v skupno rabo vsebine na učinkovit, ustrezen, varen, kritičen, ustvarjalen, neodvisen in etičen način«. Na voljo je brezplačno spletno orodje [Digital Competency Wheel](https://digital-competence.eu/), ki posameznikom omogoča, da ocenijo svoje digitalne kompetence. Prav tako evropski okvir digitalne kompetence za državljane ponuja [orodje](https://ec.europa.eu/jrc/en/digcomp/digital-competence-framework) za izboljšanje digitalne kompetence državljanov EU. Čeprav so to koristna orodja za posameznike strokovnjake, so za rabo SMP le omejenega dostopa. Tukaj pa nastopi DCMM™.

**Digitalna kompetenca – SMPji**

DCMM™ zajema vprašalnik, ki omogoča SMPjem oceniti svojo trenutno stopnjo zrelosti digitalne kompetence, prepoznati področja, kjer so kompetence močne ali pa jih primanjkuje, in nato razviti načrt za doseganje višje stopnje zrelosti. DCMM™ vključuje naslednje dimenzije digitalne zrelosti, organizirane v sklope:

* **Sklop A:** **Raven avtomatizacije notranjih procesov podjetja –** tazajema obseg uporabe informacijske tehnologije za lastne notranje procese, na primer obračunavanje, upravljanje z dokumenti, upravljanje odnosov s strankami ter spremljanje prisotnosti in dela zaposlenih, kibernetska varnost, skladnost z uredbo o varstvu podatkov in prisotnost v družbenih medijih.
* **Sklop B:** **Razpoložljivost baze kvalificiranih kadrov in razvoja talentov v zvezi z digitalnimi kompetencami –** ta zajema vidike, kot so rekrutiranje, vzdrževanje in razvoj osebja s potrebnimi kvalifikacijami in znanji.
* **Sklop C1:** **Raven avtomatizacije glede revizijskih postopkov in vrste opravljenih revizijskih storitev –** to zajema raven avtomatizacije na strani stranke, dostop do avtomatiziranih revizijskih orodij, usposabljanje zaposlenih glede uporabe revizijskih orodjih, zmožnost ravnanja z digitalnimi podatki, revizije informacijske tehnologije itd.
* **Sklop C2:** **Raven avtomatizacije glede računovodskih procesov in vrste opravljenih računovodskih storitev** – to zajema raven avtomatizacije na strani stranke, dostop do avtomatiziranih računovodskih orodij, usposabljanje zaposlenih glede uporabe računovodskih orodij strank itd.

**Izpolnjevanje ocenjevalnega vprašalnika DCMM™**

Priporočamo, da se vodstvo podjetja, po možnosti vključujoč osebo s strokovnim znanjem informacijske tehnologije, sestane in oblikuje kolektivni odgovor. Izpolnjevanje vprašalnika zahteva strokovno presojo.

**Interpretacija rezultatov**

* **Podjetje prve stopnje** – to pomeni, da je podjetje v zelo začetni fazi sprejemanja IKT in drugih digitalnih tehnologij, vendar bo moralo nemudoma sprejeti ukrepe za nadgradnjo svoje digitalne kompetence ali pa bo zaostalo za konkurenco.
* **Podjetje druge stopnje** – topomeni, da je podjetje doseglo določen napredek pri sprejemanju IKT in drugih digitalnih tehnologij, vendar se bo moralo še bolj prilagoditi, da bo doseglo najvišjo raven digitalne kompetence.
* **Podjetje tretje stopnje** – to pomeni podjetja, ki so v veliki meri sprejela IKT in digitalne tehnologije in bi se morala osredotočiti na nadaljnjo optimizacijo, da bi bila v ospredju pri uporabi nastajajočih tehnologij, kot sta umetna inteligenca in tehnologija veriženja blokov.

**Primerjalna presoja praks**

Če ste posredovali svoj odgovor, se ta, ob upoštevanju popolne anonimnosti in skladno s [Splošno uredbo o varstvu podatkov (GDPR)](https://eugdpr.org/), uvrsti med odgovore vseh drugih anketirancev, ki so oddali svoj odgovor. Tako lahko primerjate, kam se uvrščajo vaše prakse glede na druge SMPje na območju vaše pristojnosti in po vsej Evropi.

**Naslednji koraki – načrt za napredovanje na višjo raven**

Priporočamo, da SMPji za napredovanje na višjo raven zrelosti upoštevajo te korake:

1. **Primerjalna presoja** – primerjajte trenutno raven zrelosti podjetja tako, da izpolnite vprašalnik DCMM™, odgovore primerjate z drugimi SMPji na območju njihove pristojnosti in po vsej Evropi (če ste oddali svoj odgovor) in dokumentirate posebna področja s pomanjkljivostmi, ki jih je treba odpraviti za napredovanje na višjo raven modela zrelosti.
2. **Razvoj strategije in akcijskega načrta** – razvijte strategijo (glej spodaj) in akcijski načrt za odpravo pomanjkljivosti, opremljen s časovnimi roki.
3. **Opredelitev sredstev in izvedba načrta** – določite majhno multifunkcionalno ekipo z vodjo, ki odgovarja za izvajanje načrta in poročanje o napredku
4. **Ocena napredka** – ocenite napredek z vsakoletno ponovitvijo ocenjevanja prek DCMM™ in pregledom načrta izvedbe.

**Digitalna strategija**

Naslednja vprašanja in premisleki so vam lahko v pomoč pri oblikovanju strategije:

* *Ali podjetje redno preverja svoje digitalno stanje (na primer z uporabo DCMM™)?*
* *Ali je tehnološka strategija podjetja usklajena z njegovo splošno poslovno strategijo?*
* *Ali je ta strategija formalizirana in ima podporo vodstvo podjetja?*
* *Ali imajo inovativni posamezniki v podjetju pooblastilo in spodbudo za raziskovanje tehnoloških rešitev?*
* *Ali je podjetje imenovalo posameznika/-e za zavzemanje za digitalizacijo?*
* *Ali podjetje stalno izvaja dejavnosti izobraževanja in usposabljanja osebja o digitalnem razvoju?*
* *Ali je podjetje opredelilo nabor digitalnega znanja, ki ga išče v novem osebju?*

**Zahvala**

EFAA se zahvaljuje inštitutu ICAI, zlasti pooblaščenemu računovodji Rajajiju Chandrasekharju za povabilo k nadgradnji in prilagoditvi izvirnega modela DCMM™, in članico EFAA, [portugalsko združenje pooblaščenih računovodij (OCC)](http://www.occ.pt) za gostovanje modela DCMM™ na tej spletni platformi.

**Vprašanja/povratne informacije**

V primeru vprašanj glede izpolnjevanja vprašalnika in/ali če nam želite posredovati konkretne predloge, kako model izboljšati, nam pišite na secretariat@efaa.com s pripisom zadeve »Vprašanja/povratne informacije o DCMM«.